stanford-oval/wikipedia huggingface dataset:
Frank Watson Dyson
Toimia ja kunnianosoituksia

Royal Societyn jäsen vuodesta 1901
Royal Astronomical Societyn puheenjohtaja – 1911–1913
Royal Societyn varapuheenjohtaja – 1913–1915
Lyötiin ritariksi – 1915
Royal Societyn mitali – 1921
Astronomical Society of the Pacificin Bruce-mitali – 1922
Royal Astronomical Societyn kultamitali – 1925
British Horological Instituten kultamitali – 1928
Kansainvälisen tähtitieteellisen unionin puheenjohtaja – 1928–1932
Dysonin mukaan on nimitetty:
Dyson, Kuun kraatteri
asteroidi 1242 Dysona
Teoksia

Frank Dyson: Astronomy.  Lontoo:  Dent, 1910.  Teoksen verkkoversio.
Aiheesta muualla

Luettelo Dysonin kirjoittamista artikkeleista (Greenwichin kuninkaallisen observatorion arkistot Cambridgen yliopiston kirjastossa) (Arkistoitu – Internet Archive)
Bruce Medal page
Awarding of Bruce Medal: PASP 34 (1922) 2
Awarding of RAS gold medal: MNRAS 85 (1925) 672
Astronomische Nachrichten 268 (1939) 395/396 (one line)
Monthly Notices of the Royal Astronomical Society 100 (1940) 238
The Observatory 62 (1939) 179
Publications of the Astronomical Society of the Pacific 51 (1939) 336
Karttunen, Hannu: Vanhin tiede – Tähtitiedettä kivikaudesta kuulentoihin, s. 417.  ("Frank Watson Dyson (1868–1939)")  Helsinki:  Ursa, 2003.  ISBN 978-952-5329-26-1.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Frank Watson Dyson
Käännös suomeksi
Game Rating and Administration Committee

Game Rating and Administration Committee (kor. 게임물관리위원회 Geimmul Gwalli-Wiwonhoe) tai lyhyesti GRAC on vastuussa videopeleille ja muulle multimedialle asetetuista ikäluokituksista Etelä-Koreassa. Aikaisemmin komitean nimi oli Game Rating Board (kor. 게임물등급위원회, Geimmul Deung-Geub-Wiwonhoe) tai lyhyesti GRB.
GRB perustettiin vuonna 2006 korvaamaan ikäluokituksista vastuussa olleen Korea Media Rating Board (KMRB).
Vuonna 2010 uutisioitiin GRB:tä käytettävän myös Etelä-Korean tiukan internetsensuurin hallintatyökaluna.
Luokitukset

| --- | --- |
: All: Sopii kaikille.
: 12-year +: Ei suositella alle 12-vuotiaille.
: 15-year +: Ei suositella alle 15-vuotiaille.
: Teenager restricted: Myyminen alle 19-vuotiaille laitonta.

Videopelit, konsolipelit, verkkopelit ja kännykkäpelit käyttävät kaikkia luokituksia.
Kolikkopelit käyttävät vain ”All” ja ”Teenager restricted” -luokituksia.
Luokitukset > Sisältösymbolit

Ikäluokitusten lisäksi tuotteet saavat erillisen merkinnän seuraavista asioista:
| Kuvaus | Väkivalta | Alkoholi, Tupakka, Huumeet | Uhkapelit | Seksi | Kielenkäyttö | Rikollisuus, yhteiskunnan­vastaisuus | Pelko, kauhu, uhka |
| --- | --- | --- | --- | --- | --- | --- | --- |
Symboli:
Aiheesta muualla

Wikimedia Commonsissa on kuvia tai muita tiedostoja aiheesta .
GRB:n viralliset kotisivut (koreaksi)
GRB:n viralliset kotisivut (Arkistoitu – Internet Archive) (englanniksi)
ALGOL

| ALGOL |
| --- | --- |
Julkaistu:  1958
Vaikuttanut:  Pascal, CPL, Simula, JOVIAL
ALGOL (lyhenne sanoista ALGOrithmic Language) on ohjelmointikieli, joka kehitettiin 1950-luvulla. Kielen kehitystä johti Carnegie Mellon -yliopiston Alan J. Perlis.
ALGOL oli aikoinaan ensimmäinen niin sanottu toisen sukupolven ohjelmointikieli. Vaikka ALGOL ei ollut kaupallisesti yhtä käytetty ohjelmointikieli kuin FORTRAN tai COBOL, se vaikutti paljon niitä enemmän myöhempien ohjelmointikielien, erityisesti Pascalin kehitykseen.
ALGOL-kielestä on olemassa kolme virallista versiota:
ALGOL 58 – alun perin IAL (International Algorithmic Language)
ALGOL 60 – toteutettu alun perin nimellä X1 ALGOL 60, tarkistettu 1963
ALGOL 68 – tarkistettu 1973 sisältäen lukuisia laajennusmahdollisuuksia ja muistin käytön ja syntaksin parannusta
Numerot viittaavat versioiden kehittämisvuosiin.
ALGOL 68 sai aikanaan paljon kritiikkiä ja sen kehitys muistetaan riitaisana. Kehitys suuntasi eri tarkoitukseen kuin monet muut tuolloin käytetyt kielet.
Koodiesimerkki (ALGOL 60)

procedure Absmax(a) Size:(n, m) Result:(y) Subscripts:(i, k);
     value n, m; array a; integer n, m, i, k; real y;
 comment The absolute greatest element of the matrix a, of size n by m 
 is transferred to y, and the subscripts of this element to i and k;
 begin integer p, q;
     y := 0; i := k := 1;
     for p:=1 step 1 until n do
     for q:=1 step 1 until m do
         if abs(a[p, q]) > y then
             begin y := abs(a[p, q]);
             i := p; k := q
             end'
 end Absmax
ALA-LC

ALA-LC-siirtokirjoitus (engl. American Library Association – Library of Congress romanization) on Yhdysvaltain kirjastoyhdistyksen ja Kongressin kirjaston ylläpitämä kokoelma kielikohtaisia ohjeita muilla kirjoitusjärjestelmillä kirjoitettavien kielten siirtokirjoituksesta latinalaiseen kirjaimistoon. ALA-LC sisältää ohjeet noin 70 kielen, muun muassa kiinan, japanin, arabian, hindin, bengalin ja venäjän, translitteroimiseen.
Aiheesta muualla

ALA-LC:n siirtokirjoitustaulukot
Fagrskinna

Fagrskinna on laaja keskiajan islantilainen kuningassaaga tai tarkemmin sanottuna kuningassaagojen kokoelma, jossa kuvataan Norjan kuninkaiden historiaa Haraldr Kaunotukan (hárfagri) isästä Hálfdan Mustasta (svarti) 800-luvulta Magnús Erlingssonin valtakaudelle ja vuoteen 1177 saakka, jolloin käytiin Rén taistelu ja kuningas Sverrir Sigurðarson astui birkibeinien (isl. birkibeinar) johtoon. Nimitys Fagrskinna (suom. ”kaunis nahka”) on ollut islantilaisen historioitsijan Þormóður Torfasonin (1636—1719) käsikirjoitukselle aikoinaan sen kauniin ja hyvänä säilyneen ulkonäön perusteella antama nimitys. Fagrskinnasta oli 1700-luvulla olemassa kaksi versiota. Molemmat alkuperäiset käsikirjoitukset kuitenkin tuhoutuivat Kööpenhaminan palossa vuonna 1728. Versioista on säilynyt nykypäivään vain niistä tehtyjä kopioita. Fagrskinnaa ei ole suomennettu.
Fagrskinnan ajoitus ja syntykonteksti

Fagrskinna edustaa toisen kuningassaagakokoelman Morkinskinnan tavoin vaihetta, jolloin Länsi-Skandinaviassa alettiin laatia Norjan kuninkaista ja historiasta pitempiä ja yksityiskohtaisempia teoksia. On esitetty, että Fagrskinna olisi Morkinskinnaa nuorempi mutta että se olisi laadittu hieman ennen Snorri Sturlusonin Heimskringlaa eli oletettavasti 1220-luvulla tai vuoden 1230 paikkeilla.
Fagrskinna on laadittu Norjassa, mahdollisesti Niðaróssissa (nyk. Trondheim) tai Þrándheimrissä (Tröndelag). Sen kirjoittaja on oletettavasti ollut islantilainen, vaikka jotkut tutkijat ovat pitäneet myös norjalaista kirjoittajaa mahdollisena. Fagrskinnan eri versioita on kutsuttu nimillä Nóregs konungatal (”Luettelo Norjan kuninkaista”, B-versio) ja Ættartal Noregskonunga (”Luettelo Norjan kuninkaiden sukupuista”, A-versio), ja ne on yhdistetty kuningas Haakon IV Haakoninpojan hoviin. Kuningas Sverrir, jonka valtaannousun aikaan Fagrskinna päättyy, oli Haakonin isoisä. On pidetty mahdollisena, että Haakon on jopa ollut Fagrskinnan kirjoittamisen toimeksiantaja ja työn tilaaja.
Fagrskinnan lähteet

Fagrskinnan aineisto on peräisin aiemmista kirjallisista lähteistä, joita kirjoittaja ei ole kovinkaan paljon muokannut muutoin kuin lyhentelemällä niitä ja jättämällä pois esimerkiksi niissä esiintyviä yliluonnollisia elementtejä. Kirjoittaja on hyödyntänyt myös skaldirunoutta, jota hän muiden kuningassaagojen kirjoittajien tavoin on käyttänyt teokselleen painoarvoa antavana aikalaistodistuksena, sekä mahdollisesti muita suullisia lähteitä.
Fagrskinnan kirjallisina lähteinä ovat olleet muun muassa munkki Oddr Snorrasonin Olavi Tryggvenpojasta kertovasta latinankielisestä saagasta tehty kansankielinen käännös (Óláfs saga Tryggvasonar), fragmentaarisesti säilynyt vanhin pyhästä Olavista kertova saaga (noin 1200), Norjassa 1100-luvun lopulla laadittu Norjan kuninkaista kertova teos Ágrip (tai: Ágrip af Nóregs konunga sögum) sekä Jómsvíkinga saga eli Jómin viikinkien saaga (noin 1200). Lisäksi kirjoittaja on käyttänyt jotain nyt jo kadonnutta Morkinskinnan versiota, mutta Fagrskinna ei sisällä Morkinskinnassa olevia useita þáttr-tarinoita.  Osa kirjoittajan käyttämistä lähteistä on nyt jo kadonnut. Fagrskinnan kadonneita lähteitä ovat olleet islantilaisen Eiríkr Oddsonin Norjan kuninkaiden historiaa kuvannut Hryggjarstykki, islantilaisten oppineiden Sæmundr Viisaan (isl. fróði Sigfússon) 1000-luvulla ja Ari Viisaan (isl. fróði Þorgilsson) 1100-luvulla kirjoittamat kuninkaiden elämäntarinat (isl. konunga ævi), norjalaisen Hlaðirin alueen jaarleista kertonut Hlaðajarla saga, Knútr Suuresta kertonut Knúts saga ríka sekä mahdollisesti keskiajalla olemassa ollut saaga kuningas Haakon Hyvästä (Hákonar saga góða).
Fagrskinna sisältää myös runsaasti runoutta, kuten Eiríksmálin, skaldi Þorbjörn hornklofin Haraldr Kaunotukan kunniaksi tekemän runon Haraldskvæði sekä Eyvindr Skaldienturmelijan (isl. Eyvindr Finnsson skáldaspillir) kuningas Haakon Hyvän kunniaksi laatiman Hákonarmálin.
Fagrskinna ja Heimskringla

Snorri Sturluson on käyttänyt Fagrskinnaa lähteenään laatiessaan omaa kuningassaagojen kokoelmaansa nimeltä Heimskringla. Teosten kerronnassa on yhtäläisyyksiä mutta myös eroja. Fagrskinna sisältää kuitenkin myös aineistoa, jota Snorri ei ole sisällyttänyt osaksi Heimskringlaa mutta joka on pohjautunut lähteisiin, jotka nyt ovat jo hävinneet.
Käännökset ja editiot

Bjarni Einarsson (toim.). 1985. Ágrip af Nóregskonungasogum; Fagrskinna – Nóregs konunga tal. Íslenzk fornrit 29. Reykjavík : Hið íslenzka fornritafélag.
Fagrskinna: A Catalogue of the Kings of Norway, käänt. & toim. Alison Finlay. Leiden & Boston: Brill, 2004.
Finnur Jónsson (toim.). 1902–1908. Fagrskinna. Nóregs Kononga Tal. Samfund til udgivelse af gammel nordisk litteratur 30. Køpenhavn: S. L. Møller.
Munch, P.A. & C. R. Unger (toim.). 1847. Fagrskinna. kortfattet norsk Konge-Saga fra Slutningen af det tolfte eller Begyndelsen af det trettende Aarhundrede. Christiania: P. T. Malling.
Aiheesta muualla

Fagrskinnan sisältämästä runoudesta Skaldic Poetry of the Scandinavian Middle Ages -projektin sivustolla
Abdul Rahman

Abdul Rahman (pers. ‏عبدالرحمن‎; syntynyt 1965; kaksiosainen etunimi ilman sukunimeä) on afganistanilainen, joka oli Afganistanissa pidätettynä  kääntymisestä islamista kristinuskoon. Abdul Rahman uhattiin teloittaa, mutta 27.3.2006 hänet kuitenkin voimakkaan kansainvälisen painostuksen alla vapautettiin, ja hän siirtyi Italiaan, josta sai turvapaikan. Rahman on etniseltä taustaltaan tadžikki.
Abdul Rahmanin tapaus nosti esille ristiriidan Afganistanin perustuslaissa. Perustuslaki toisaalta toteaa valtion kunnioittavan YK:n ihmisoikeusjulistusta, mutta toteaa kuitenkin, ettei mikään laki saa olla ristiriidassa islamin oppien kanssa, joihin kuuluu kuolemantuomio islamin hylkäämisestä.
Abdul Rahmanin pidätys ja teloituksen uhka herättivät kansainvälistä huomiota. Ihmisoikeusjärjestöistä esimerkiksi Amnesty International vaati Abdul Rahmanin vapauttamista.lähde tarkemmin? Poliitikot monissa länsimaissa esittivät vastalauseensa.[lähde? ] Juttua käsittelevät tuomarit kokivat painetta myös kotimaansa suunnalta, sillä uskonnolliset johtajat ja suuret kansanjoukot vaativat Abdul Rahmanin teloittamista.[lähde? ]
Tuomarit keksivät porsaanreikänä pidetyn keinon välttyä tekemästä kansainvälisesti kiusallista teloituspäätöstä. Abdul Rahmanin mielenterveys asetettiin kyseenalaiseksi, jotta hänet olisi voitu julistaa syyntakeettomaksi. Tällöin Abdul Rahmania ei olisi tarvinnut teloittaa. Abdul Rahman kuitenkin vapautettiin "tutkimuksellisten aukkojen" perusteella.
1204

| --- | --- |
Vuosisadat: 1000-luku · 1100-luku · 1200-luku · 1300-luku · 1400-luku
Vuosikymmenet: 1190-luku · 1200-luku · 1210-luku · 1220-luku · 1230-luku · 1240-luku 1250-luku · 1260-luku · 1270-luku · 1280-luku · 1290-luku · 1300-luku
Vuodet: 1190 · 1191 · 1192 · 1193 · 1194 · 1195 · 1196 · 1197 · 1198 · 1199 1200 · 1201 · 1202 · 1203 · 1204 · 1205 · 1206 · 1207 · 1208 · 1209 1210 · 1211 · 1212 · 1213 · 1214 · 1215 · 1216 · 1217 · 1218 · 1219 1220 · 1221 · 1222 · 1223 · 1224 · 1225 · 1226 · 1227 · 1228 · 1229 1230 · 1231 · 1232 · 1233 · 1234 · 1235 · 1236 · 1237 · 1238 · 1239 1240 · 1241 · 1242 · 1243 · 1244 · 1245 · 1246 · 1247 · 1248 · 1249 1250 · 1251 · 1252 · 1253 · 1254 · 1255 · 1256 · 1257 · 1258 · 1259 1260 · 1261 · 1262 · 1263 · 1264 · 1265 · 1266 · 1267 · 1268 · 1269 1270 · 1271 · 1272 · 1273 · 1274 · 1275 · 1276 · 1277 · 1278 · 1279 1280 · 1281 · 1282 · 1283 · 1284 · 1285 · 1286 · 1287 · 1288 · 1289 1290 · 1291 · 1292 · 1293 · 1294 · 1295 · 1296 · 1297 · 1298 · 1299 1300 · 1301 · 1302 · 1303 · 1304 · 1305 · 1306 · 1307 · 1308 · 1309
Tapahtumia

Aleksios V Bysantin keisariksi
Ristiretkeläiset hävittävät Konstantinopolia
Syntyneitä

Theodoros I Laskaris, Bysantin keisari
Haakon IV Haakoninpoika, Norjan kuningas
Henrik I, Kastilia ja Leónin kuningas
Kuolleita

1. huhtikuuta – Eleonora Akvitanialainen, Akvitanian herttuatar, Ranskan ja Englannin kuningatar
13. joulukuuta – Maimonides, rabbi ja filosofi
Isaak II Angelos, Bysantin keisari
Aleksios IV Angelos, Bysantin keisari
Aleksios V, Bysantin keisari
Haakon III Sverrenpoika, Norjan kuningas
1482

| --- | --- |
Vuosisadat: 1200-luku · 1300-luku · 1400-luku · 1500-luku · 1600-luku
Vuosikymmenet: 1390-luku · 1400-luku · 1410-luku · 1420-luku · 1430-luku · 1440-luku 1450-luku · 1460-luku · 1470-luku · 1480-luku · 1490-luku · 1500-luku
Vuodet: 1390 · 1391 · 1392 · 1393 · 1394 · 1395 · 1396 · 1397 · 1398 · 1399 1400 · 1401 · 1402 · 1403 · 1404 · 1405 · 1406 · 1407 · 1408 · 1409 1410 · 1411 · 1412 · 1413 · 1414 · 1415 · 1416 · 1417 · 1418 · 1419 1420 · 1421 · 1422 · 1423 · 1424 · 1425 · 1426 · 1427 · 1428 · 1429 1430 · 1431 · 1432 · 1433 · 1434 · 1435 · 1436 · 1437 · 1438 · 1439 1440 · 1441 · 1442 · 1443 · 1444 · 1445 · 1446 · 1447 · 1448 · 1449 1450 · 1451 · 1452 · 1453 · 1454 · 1455 · 1456 · 1457 · 1458 · 1459 1460 · 1461 · 1462 · 1463 · 1464 · 1465 · 1466 · 1467 · 1468 · 1469 1470 · 1471 · 1472 · 1473 · 1474 · 1475 · 1476 · 1477 · 1478 · 1479 1480 · 1481 · 1482 · 1483 · 1484 · 1485 · 1486 · 1487 · 1488 · 1489 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509
Tapahtumia

Krimin kaanin Mengli Girayn joukot ryöstivät Kiovan.
Portugalilaiset perustivat São Jorge da Minan linnoituksen nykyiseen Ghanaan.
Ylitornio perustettiin.
Kuolleita

10. toukokuuta - italialainen matemaatikko ja tähtitieteilijä Paolo dal Pozzo Toscanelli
kondottieeri Federico da Montefeltro
flaamilainen taidemaalari Hugo van der Goes
Adventure

Adventure tarkoittaa muun muassa seuraavia:
Adventure Game Studio, pelinkehitysohjelmisto
The Adventure Company, DreamCatcher Interactiven omistama
Adventure, yhdysvaltalaisen Television-yhtyeen musiikkialbumi vuodelta 1978
Adventure, ranskalaisen DJ/tuottaja Madeonin musiikkialbumi vuodelta 2015
Colossal Cave Adventure, yleensä vain Adventure, vuonna 1975 kehitetty tietokonepeli, joka antoi nimen seikkailupeleille
Adventure, vuonna 1979 Atari 2600:lle julkaistu videopeli
Adventure-luokka (risteilijä),tiedusteluristeilijäluokka
HMS Adventure (1594), 26-tykkinen galeoni
HMS Adventure (1646), 32-tykkinen alus
HMS Adventure (1709), 40-tykkinen viidennen luokan alus
HMS Adventure (1741), 44-tykkinen viidennen luokan alus
HMS Adventure (1763), 6-tykkinen kutteri
HMS Adventure (1771), tutkimusalus
HMS Adventure (1784), 44-tykkinen viidennen luokan alus
HMS Adventure (1821), Aid-luokan 10-tykkinen varastolaiva
HMS Adventure (1857) rautainen varastolaiva
HMS Adventure (1891), jokitykkivene
HMS Adventure (1904), Adventure-luokan tiedusteluristeilijä
HMS Adventure (M23), miinalaiva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Adventure”, voi hakea sivunnimihaulla, laajalla sivunnimihaulla tai tekstihaulla.
Erkki Salonoja

Erkki Aleksanteri Salonoja (18. joulukuuta 1917 Uskela – 25. joulukuuta 1987 Budapest, Unkari) oli suomalainen liikemies ja kauppaneuvos (1977), joka perusti Helsingin Kauppiaat Oy:n ja työskenteli sen toimitusjohtajana.
Salonoja kasvoi pienviljelijäperheessä ja työskenteli kansakoulun käytyään maa- ja metsätöissä. Hän muutti parikymmenvuotiaana Tammisaareen veljensä luo, jolla oli liha-alan liike. Perehdyttyään veljensä liikkeessä liha-alaan ja kaupankäyntiin hän perusti maataloustuotteita myyvän liikkeen Saloon talvisodan jälkeen.
Helsingin Kauppiaat

Vuonna 1949 hän perusti Helsingin Eerikinkatu 44:ään pienen tukkuliikkeen Helsingin Kauppiaat Oy:n jonka lyhenteeksi vakiintui HK. Liikkeen osakkaisiin kuului muun muassa Kaarle Sorkio, josta tuli myöhemmin Keskon johtaja. HK:n pääartikkeleita olivat lihatuotteet, mutta myös vihannekset kuuluivat valikoimiin. HK myi myös pienen salolaisen makkaratehtaan tuotteita.
Liiketoiminnan laajetessa Salonoja osti ensimmäisen kerroksen tilat Sörnäisistä Vanhalta Talvitieltä Helsingin Tukkutorin reunalta. Vähitellen 1950-luvun loppupuolella HK:n toiminta laajeni koko taloon.
HK Sininen Lenkki

Eerikinkadulla ollessaan Salonoja osti Salosta pienen makkaratehtaan, jonka tuotteita liike myös myi. Sörnäisiin muuton jälkeen HK ryhtyi valmistamaan makkaraa itse. Merkittäväksi tekijäksi osoittautui Salonojan palkkaama makkaramestari Urho Hirvonen, jonka kehittämän reseptin mukaan HK Sininen Lenkki sai alkunsa vuonna 1963. Makkaran kuoreksi löytyi ulkomailta teollisesti valmistettu luonnonsuolen vaihtoehto, joka mahdollisti edullisen hinnan. Hirvosen reseptin makukin osui kohdalleen. Hän pystyi aistimaan ja analysoimaan luontaisesti niin lihan kuin mausteidenkin hienoimmat sävyt. Hänellä oli ylivoimainen kyky yhdistää makuja toisiinsa ja saada aikaan herkullisia tuotteita. Sana sininen tuli sinisellä painetusta lenkkimakkara-merkinnästä. Sisartuote oli Kiuaslenkki, jossa merkintä oli punaisella. Kielenkäyttöön vakiintui ”sininen” ja ”punainen” kauppiaiden tilatessa ja asiakkaiden ostaessa. Lopulta HK Sinisen nimi virallistettiin ja rekisteröitiin tavaramerkiksi 1980. Se on ollut kauan Suomen suosituin lenkkimakkara, jota valmistettiin huippuaikoina jopa 12,5 miljoonaa kiloa vuodessa.
Joidenkin makkaran ystävien mielestä HK Sininen Lenkki on huonontunut sen jälkeen, kun sen rasva- ja suolapitoisuutta muutettiin. Sitä on myös halveksittu massaelintarvikkeena. Se on kuitenkin noussut Fazerin Siniseen verrattavaksi brändiksi, joka kuuluu suomalaiseen arkeen.
Työnantajana

Salonoja osallistui Lihateollisuusyhdistyksen ja Vähittäiskauppiasyhdistyksen toimintaan, mutta ei johtopaikoilla. Hän ei liittynyt Elintarviketeollisuusliittoon, mikä ärsytti kollega-kilpailijoita. Sen sijaan hän ystävystyi  Suomen Elintarviketyöläisen liiton puheenjohtajan Arvo Hautalan kanssa. Hän hoiti palkka-asiat niin, että ne olivat hiukan muita edellä. Hän saattoi antaa pyytämättä palkankorotuksen esimerkiksi omakotitaloa rakentavalle työntekijälleen. Tällaisesta menettelystä muut alan johtajat eivät pitäneet, mutta Salonoja välttyi tällä tavoin suuremmilta työtaisteluilta. Lihamiehet olivat toisaalta toistensa pahimpia kilpailijoita, toisaalta kohtaamiset samoilla Sörnäisten kulmilla yhdistivät. He istuivat porukalla samoissa ravintoloissa. Salonojasta kerrotaan, että vaikka alkoholia saattoi kulua runsaasti, hän muisti aamulla edellisen illan keskustelut ja sen, mitä niissä oli sovittu.
Yrityskauppoja

Salonoja myi neljänneksen HK:n osakkeista 1959 Keskolle ja toisen neljänneksen Tuottajain Lihakeskuskunnalle (TLK). Uudet omistussuhteet aiheuttivat pelkoa siitä, että TLK ryhtyisi jäsentensä kilpailijaksi. TLK myi neljänneksensä HK:sta Keskolle, joka kaupan jälkeen omisti puolet HK:sta. HK sai markkinakanavan ja Kesko varman tavarantoimittajan.
Etelä-Suomessa lihantoimittajista käytiin kovaa kilpailua. Maataloustuottajain Keskusliitto (MTK) suositteli jäsenilleen pysymistä omien osuustoiminnallisten teurastamojen lihantoimittajina. HK laajensi lihanhankintaa ostamalla 1967 Kauhajoella toimineen Maan Liha Oy:n osakkeet ja perustamalla Turkuun hankintaosaston. Forssaan rakennettiin vientiteurastamo ja lihanleikkaamo 1975. Helsingin Kauppiaat oli silloin Suomen suurin lihanjalostusyritys. Lihaa meni myös vientiin, varsinkin Neuvostoliittoon. Oli kuitenkin päätösten aika. Salonojalla oli synnynnäinen sydänvika, joka vaivasi. Omasta takaa ei ollut jatkajaa, ja Sörnäisten kiinteistö oli tiensä päässä.
Kesko ja muut kaupan keskusliikkeet olivat kypsyneet luopumaan omasta teollisuudesta. Osuusteurastamojen puolella oli hyväksytty keskusliikkeen mukaan lähtö myös lihanjalostukseen. Niinpä vuonna 1975 toteutui kauppa, joka oli 1959 peruuntunut. TLK osti Helsingin Kauppiaat ja muut Salonojan ja Keskon lihayritykset. Kauppa merkitsi sitä, että Kesko irrottautui omasta lihanhankinnasta ja lihanjalostuksesta. TLK alkoi siirtää Sörnäisten tuotantoa isompiin tiloihin Vantaalle, ja Erkki Salonoja luopui liikkeen johdosta.
Ylikorkotalletukset

Salonoja sai yrityksensä myynnistä huomattavat tulot, jotka hän sijoitti uuteen yritykseen, perustamaansa Erja-Kiinteistöt Oy:hyn. Sen toimiala oli rakennus-, korjaus- ja sijoitustoiminta. Hän paneutui muihinkin sijoitusmarkkinoihin. Niiden yksi muoto olivat osuuskassojen ja säästöpankkien niin sanotut ylikorkotalletukset. Verottaja puuttui niihin jälkikäteen, ja pitkien oikeusjuttujen jälkeen Salonoja, jolla oli maan suurimmat talletukset, tuomittiin 1982 puolentoista vuoden ehdottomaan vankeusrangaistukseen. Hän istui tuomiosta seitsemän kuukautta, kunnes tasavallan presidentti Mauno Koivisto armahti hänet keväällä 1985.
Yksityiselämä

Salonoja oli avioliitossa Kaarle Sorkion tyttären Ullan kanssa. Avioliitto oli lapseton. Hän kuoli lomamatkalla Budapestissä jouluaamuna 1987 juuri 70 vuotta täytettyään. Hän oli testamentannut omaisuutensa veljensä Maurin pojanpojalle Jussi Salonojalle, jonka käyttöön perintö siirtyi 2001 hänen täytettyään 25 vuotta. ”Miljonääri-Jussi” omisti muutaman vuoden ajan jääkiekkojoukkue Espoo Bluesin, joka sisältää nimessään viittauksen siniseen.
Salonojan kuoleman jälkeen Tuottajain Lihakeskuskunta lakkautettiin 1991. Suurimmat lihatalot LSO Osuuskunta ja Itikka jakoivat tuotantolaitokset ja tuotemerkit, jolloin syntyivat Atria Oyj ja HKScan Oyj. Jälkimmäinen nimi kantaa muistoa Salonojan vähäisestä alusta suuryritykseksi kasvaneesta lihakaupasta.
Far Cry Primal

| Far Cry Primal |
| --- | --- |

Kehittäjä:  Ubisoft Montreal
Julkaisija:  Ubisoft
Jakelija:  Humble Store, Steam, Epic Games Store, Microsoft Store, Ubisoft Store, PlayStation Store ja Amazon Luna
Ohjaaja:  Alex Hutchinson
Käsikirjoittaja:  C. J. Kershner Lucien Soulban Liz Albl Li Kuo
Säveltäjä:  Jason Graves
Pelisarja:  Far Cry
Pelimoottori:  Dunia Engine 2
Julkaistu:   23. helmikuuta 2016
Lajityyppi:  toimintaseikkailupeli
Pelimuoto:  yksinpeli, moninpeli
Ikäluokitus:  ESRB: Alkaen 17 vuotta  PEGI 18  USK 16 
Alusta:  PlayStation 4, Windows, Xbox One
Lisenssi:  Suljettu lisenssi
Jakelumuoto:  Uplay, Steam
Lisää peliartikkeleitaVideopelien teemasivulla
Infobox OK    : 
Far Cry Primal on Ubisoft Montrealin kehittämä ja Ubisoftin julkaisema ensimmäisen persoonan toimintaseikkailupeli. Peli on julkaistu vuonna 2016 PlayStation 4:lle, Windowsille ja Xbox Onelle.